На основу члана 37 Статута града Ниша, ("Службени лист Града Ниша", број 88/08, 143/2016 и 18/2019)

 Скупштина Града Ниша на седници одржаној \_\_\_\_\_\_\_\_\_\_\_ године донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Програм рада „Народног универзитета“ Ниш за 2021. годину број 01-276, који је донео Управни одбор Установе на седници одржаној дана 09.02.2021. године.

 II Програм рада „Народног универзитета“ Ниш за 2021. годину реализоваће се у складу са финансијским планом ове Установе за 2021. годину.

 III Решење доставити „Народном универзитету“ Ниш, Градској управи за друштвене делатности и Градској управи за финансије.

Број:\_\_\_\_\_\_\_\_\_\_\_

У Нишу, \_\_\_\_\_\_\_\_\_

**СКУПШТИНА ГРАДА НИША**

Председник

Бобан Џунић

**О б р а з л о ж е њ е**

 Управни одбор Установе "Народни универзитет" Ниш, на седници одржаној дана 09.02.2021. године донео је Програм рада „Народног универзитета“ Ниш за 2021. годину број 01-276.

У Програму су дате уводне напомене, законски основ и разлози доношења, методи организација израде, организација рада, преглед планова и програма по организационим јединицама, посебни део Програма који садржи инвестициону политику, кадровску политику и политику расподеле, и закључак. План садржи и финансијски план Установе за 2021. годину.

Установа „Народни универзитет“ Ниш, чији је оснивач Град Ниш, није индиректни корисник буџета Града и у потпуности се финансира из сопствених прихода.

Програмска опредељења базирана су на aнализи и оцени стања образовног система и потреба Града Ниша, у оквиру којих су потврђене потребе за услугама „Народног универзитета“ Ниш, као и значају и карактеру осталог образовања и процени неопходног обима реализације.

Законом о образовању одраслих се уређује образовање и целоживотно учење одраслих као део јединственог система образовања у Републици Србији.

 Кроз преглед планова и програма по организационим јединицама дати су план и програм Центра за учење страних језика са финансијским планом и Центра за пословну едукацију, менаџмент, стручно и остало оспособљавање са финансијским планом.

Центар за учење страних језика, као организациона јединица „Народног универзитета“ Ниш, планира организовање курсева за учење енглеског и других страних језика, знаковног језика, српског језика за странце, превођење, симултано превођења и кореспонденцију, затим организовање провере знања и испита, унапређивање и осавремењивање начина рада уз увођење нових курсева, као и остале облике рада.

 У оквиру Центра за пословну едукацију, менаџмент, стручно и остало оспособљавање обављаће се редовне активности (обуке за занатска и услужна занимања, обуке у оквиру школе за негу лепоте, провере знања, информатичке обуке и обуке за административна занимања, припреме и израда тендера за Националну службу за запошљавање и сл.), као и наставак рада на досадашњим активностима (сарадња са Привредном комором РС, сарадња са Владом и министарствима РС и рад на пројектима са њима итд).

 У Програму је дат и посебан осврт на инвестициону, кадровску и политику расподеле.

 У закључку Програма се наводи да Установа, која се финансира искључиво из сопствених прихода, очекује да ће успети да реализује постављене задатке. Програмом рада се планира приближавање услуга корисницима, тражење корисника и ван Града Ниша и региона уз праћење брзих промена на тржишту и потреба корисника услуга.

 Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада „Народног универзитета“ Ниш за 2021. годину.

Вршилац дужности Начелника

 Градске управе за друштвене делатности

 Катарина Митровски